./data/phi2331/phi030/phi2331.phi030.perseus-lat2.xml
David Magie
verum cum avidus gloriae, praefecto suo maxime urgente,qui et ipsi et filiiseius quaerebat exitium cupiens imperare, longius progressus esset, ut alii dicunt morbo, ut pluresfulmine, interemptus est  negari non potest eo tempore quo periit tantum fuisse subito tonitruum ut multi terrore ipso exanimati esse dicantur  cum igitur aegrotaret atque in tentorio iaceret, ingenti exorta tempestate inmani coruscatione, inmaniore, ut diximus,tonitru exanimatus est  Iulius Calpurnius, qui ad memoriam dictabat, talem ad praefectum urbis super morte Cari epistulam dedit:Inter ceteraCum,inquit,Carus, princeps noster vere carus, aegrotaret, tanti turbinis subito exorta tempestas est ut caligarent omnia, neque alterutrum nosceret; coruscationum deinde ac tonitruum in modum fulgurum igniti sideris continuata vibratio omnibus nobis veritatis scientiam sustulit subito enim conclamatum est imperatorem mortuum, et post illud praecipue tonitruum quod cuncta terruerat his accessit quod cubicularii dolentes principis mortem incenderunt tentorium, unde unde fuit,fama emersit fulmine interemptum eum quem, quantum scire possumus, aegritudine constat absumptum